CELEX: 32007R0866
Language: hr
Date: 2007-07-23 00:00:00
Title: Uredba Vijeća (EZ) br. 866/2007 od 23. srpnja 2007. o izmjeni Uredbe (EZ) br. 234/2004 o određenim mjerama ograničavanja u odnosu na Liberiju

18/Sv. 013
            
            
               HR
            
            
               Službeni list Europske unije
            
            
               101
            
         32007R0866
   
               L 192/4
            
            
               SLUŽBENI LIST EUROPSKE UNIJE
            
            
               23.07.2007.
            
         
      UREDBA VIJEĆA (EZ) br. 866/2007
   od 23. srpnja 2007.
   o izmjeni Uredbe (EZ) br. 234/2004 o određenim mjerama ograničavanja u odnosu na Liberiju
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 60. i 301.,
   uzimajući u obzir Zajedničko stajalište Vijeća 2007/93/ZVSP od 12. veljače 2007. kojim se mijenja i produljuje Zajedničko stajalište 2004/137/ZVSP o mjerama ograničavanja koje su uvedene protiv Liberije (1),
   uzimajući u obzir prijedlog Komisije,
   budući da:
   
               (1)
            
            
               Zajedničko stajalište Vijeća 2004/137/ZVSP od 10. veljače 2004. o mjerama ograničavanja protiv Liberije (2) predvidjelo je provedbu mjera iz Rezolucije 1521 (2003.) Vijeća sigurnosti Ujedinjenih naroda (UN) o Liberiji, uključujući embargo na oružje i zabranu pružanja tehničke i financijske pomoći u vezi s vojnim aktivnostima.
            
         
               (2)
            
            
               U skladu s Rezolucijama 1647 (2005.), 1683 (2006.), 1689 (2006.) i 1731 (2006.) Vijeća sigurnosti UN-a, zajednička stajališta Vijeća 2006/31/ZVSP (3), 2006/518/ZVSP (4) i 2007/93/ZVSP potvrdila su mjere ograničavanja iz Zajedničkog stajališta 2004/137/ZVSP za daljnje vremensko razdoblje te su predvidjela njihove određene izmjene.
            
         
               (3)
            
            
               Uredba Vijeća (EZ) br. 234/2004 od 10. veljače 2004. o određenim mjerama ograničavanja u odnosu na Liberiju (5) zabranjuje pružanje tehničke i financijske pomoći Liberiji u vezi s vojnim aktivnostima te uvoz nebrušenih dijamanata iz Liberije.
            
         
               (4)
            
            
               S obzirom na razvoj događaja u Liberiji, Vijeće sigurnosti UN-a usvojilo je 20. prosinca 2006. Rezoluciju 1731 (2006.) kojom se produljuju mjere ograničavanja uvedene Rezolucijom 1521 (2003.) Vijeća sigurnosti UN-a i u kojoj se odlučuje da se mjere u pogledu oružja ne primjenjuju na nabavu nesmrtonosne vojne opreme, isključujući nesmrtonosno oružje i streljivo namijenjeno isključivo za upotrebu od strane pripadnika policijskih i sigurnosnih snaga liberijske vlade koji su provjereni i obučeni od početka misije Ujedinjenih naroda u Liberiji u listopadu 2003., kako je unaprijed obaviješten Odbor koji je osnovan na temelju stavka 21. Rezolucije 1521 (2003.).
            
         
               (5)
            
            
               Zajedničko stajalište 2007/93/ZVSP predviđa dodatnu iznimku za takve nabave i poziva Zajednicu da djeluje.
            
         
               (6)
            
            
               Potrebno je izmijeniti Uredbu (EZ) br. 234/2004 o utvrđivanju nadležnih tijela.
            
         
               (7)
            
            
               Primjereno je primijeniti izmjenu s retroaktivnim učinkom počevši od datuma koji slijedi nakon datuma donošenja Rezolucije 1731 (2006.) Vijeća sigurnosti Ujedinjenih naroda.
            
         
               (8)
            
            
               Uredbu (EZ) br. 234/2004 stoga bi trebalo na odgovarajući način izmijeniti,
            
         DONIJELO JE OVU UREDBU:
   Članak 1.
   Uredba (EZ) br. 234/2004 mijenja se kako slijedi:
   
               1.
            
            
               Članak 3. zamjenjuje se sljedećim:
               „Članak 3.
               1.   Odstupajući od članka 2. ove Uredbe, nadležna tijela, kako su navedena na mrežnim stranicama iz Priloga I., u državi članici poslovnog nastana pružatelja usluga mogu odobriti pružanje:
               
                           (a)
                        
                        
                           tehničke pomoći, financiranja i financijske pomoći u vezi s:
                           
                                       i.
                                    
                                    
                                       oružjem i povezanim materijalima, gdje su takva pomoć ili usluge namijenjene isključivo za podršku i korištenje od strane misije Ujedinjenih naroda u Liberiji; ili
                                    
                                 
                                       ii.
                                    
                                    
                                       oružjem i streljivom koji ostaju u skrbništvu Posebne sigurnosne službe za neograničenu operativnu upotrebu i koji su uz odobrenje Odbora koji je osnovan na temelju stavka 21. Rezolucije 1521 (2003.) Vijeća sigurnosti UN-a prije 23. lipnja 2006. dostavljeni članovima te Službe u svrhu obuke;
                                    
                                 
                     
                           (b)
                        
                        
                           financiranja i financijske pomoći u vezi s:
                           
                                       i.
                                    
                                    
                                       oružjem i povezanim materijalima koji su namijenjeni isključivo za podršku i korištenje u međunarodnom programu obuke i reforme za liberijske oružane snage i policiju, pod uvjetom da je Odbor koji je osnovan na temelju stavka 21. Rezolucije 1521 (2003.) Vijeća sigurnosti vijeća UN-a odobrio izvoz, prodaju, nabavu ili prijevoz predmetnog oružja ili povezanih materijala;
                                    
                                 
                                       ii.
                                    
                                    
                                       nesmrtonosnom vojnom opremom koja je namijenjena isključivo u humanitarne ili zaštitne svrhe, pod uvjetom da je Odbor koji je osnovan na temelju stavka 21. Rezolucije 1521 (2003.) Vijeća sigurnosti UN-a odobrio izvoz, prodaju, nabavu ili prijevoz predmetne opreme;
                                    
                                 
                                       iii.
                                    
                                    
                                       oružjem i streljivom koje je namijenjeno za upotrebu od strane članova policijskih i sigurnosnih snaga liberijske vlade koji se provjeravaju i obučavaju od početka misije Ujedinjenih naroda u Liberiji u listopadu 2003., pod uvjetom da je Odbor koji je osnovan na temelju stavka 21. Rezolucije 1521 (2003.) Vijeća UN-a odobrio izvoz, prodaju, nabavu ili prijevoz predmetnog oružja ili streljiva; ili
                                    
                                 
                                       iv.
                                    
                                    
                                       nesmrtonosnom vojnom opremom, isključujući nesmrtonosno oružje i streljivo, koje je namijenjeno isključivo za upotrebu od strane članova policijskih i sigurnosnih snaga liberijske vlade koji se provjeravaju i obučavaju od početka misije Ujedinjenih naroda u Liberiji u listopadu 2003., pod uvjetom da je Odbor koji je osnovan na temelju stavka 21. Rezolucije 1521 (2003.) Vijeća UN-a odobrio izvoz, prodaju, nabavu ili prijevoz predmetne opreme.
                                    
                                 
                     2.   Odobrenja se ne daju za već izvršene aktivnosti.”
            
         
               2.
            
            
               Članak 4. zamjenjuje se sljedećim:
               „Članak 4.
               1.   Ako je Odbor koji je osnovan na temelju stavka 21. Rezolucije 1521 (2003.) Vijeća sigurnosti Ujedinjenih naroda unaprijed odobrio takve aktivnosti te iznimno od članka 2. ove Uredbe, nadležno tijelo, kako je navedeno na internetskim stranicama iz Priloga I., u državi članici poslovnog nastana pružatelja usluga, može odobriti pružanje usluga tehničke pomoći u vezi s:
               
                           (a)
                        
                        
                           oružjem i povezanim materijalima koji su namijenjeni isključivo za podršku i korištenje u međunarodnom programu obuke i reforme za liberijske oružane snage i policiju;
                        
                     
                           (b)
                        
                        
                           nesmrtonosnom vojnom opremom koja je namijenjena isključivo u humanitarne ili zaštitne svrhe; ili
                        
                     
                           (c)
                        
                        
                           oružjem i streljivom koje je namijenjeno za upotrebu od strane članova policijskih i sigurnosnih snaga liberijske vlade koji se provjeravaju i obučavaju od početka misije Ujedinjenih naroda u Liberiji u listopadu 2003.
                        
                     Nadležno tijelo u državi članici poslovnog nastana pružatelja usluga, kako je navedeno na internetskim stranicama iz Priloga I., traži odobrenje Odbora osnovanog na temelju stavka 21. Rezolucije 1521 (2003.) Vijeća sigurnosti UN-a.
               Vlada predmetne države članice i liberijska vlada podnijet će zajednički zahtjev Odboru osnovanom na temelju stavka 21. Rezolucije 1521 (2003.) Vijeća sigurnosti UN-a za odobrenje tehničke pomoći u vezi s oružjem i streljivom iz točke (c) ovog članka.
               2.   Odobrenja se ne daju za već izvršene aktivnosti.”
            
         
               3.
            
            
               Umeće se sljedeći članak koji glasi:
               „Članak 8.a
               1.   Države članice imenuju nadležna tijela iz ove Uredbe i navode ih na ili putem internetskih stranica iz Priloga I.
               2.   Države članice nakon stupanja na snagu ove Uredbe bez odlaganja obavješćuju Komisiju o njihovim nadležnim tijelima kao i o bilo kakvoj naknadnoj izmjeni.”
            
         
               4.
            
            
               Prilog I. Uredbi (EZ) br. 234/2004 zamjenjuje se tekstom iz Priloga ovoj Uredbi.
            
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 21. prosinca 2006.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. srpnja 2007.
      
         
            Za Vijeće
         
         
            Predsjednik
         
         L. AMADO
         
      
   
   
      (1)  SL L 41, 13.2.2007., str. 17.
   
      (2)  SL L 40, 12.2.2004., str. 35. Zajedničko stajalište kako je zadnje izmijenjeno Zajedničkim stajalištem 2007/400/ZVSP (SL L 150, 12.6.2007., str. 15.).
   
      (3)  Zajedničko stajalište 2006/31/ZVSP od 23. siječnja 2006. o obnavljanju mjere ograničavanja uvedene protiv Liberije (SL L 19, 24.1.2006., str. 38).
   
      (4)  Zajedničko stajalište 2006/518/ZVSP od 24. srpnja 2006. o izmjeni i obnavljanju određenih mjere ograničavanja uvedenih protiv Liberije (SL L 201, 25.7.2006., str. 36.).
   
      (5)  SL L 40, 12.2.2004., str. 1. Uredba kako je zadnje izmijenjena Uredbom (EZ) br. 719/2007 (SL L 164, 25.6.2007., str. 1.).
   PRILOG
   
      
         „PRILOG I.
         
            Internetske stranice za informacije o nadležnim tijelima iz članaka 3. i 4. te adresa za slanje obavijesti Europskoj komisiji
         
         
                      
                  
                  
                     BELGIJA
                     http://www.diplomatie.be/eusanctions
                  
               
                      
                  
                  
                     BUGARSKA
                     http://www.mfa.government.bg
                  
               
                      
                  
                  
                     ČEŠKA
                     http://www.mfcr.cz/mezinarodnisankce
                  
               
                      
                  
                  
                     DANSKA
                     http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
                  
               
                      
                  
                  
                     NJEMAČKA
                     http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
                  
               
                      
                  
                  
                     ESTONIJA
                     http://www.vm.ee/est/kat_622/
                  
               
                      
                  
                  
                     GRČKA
                     http://www.ypex.gov.gr/www.mfa.gr/en-US/Policy/Multilateral+Diplomacy/International+Sanctions/
                  
               
                      
                  
                  
                     ŠPANJOLSKA
                     www.mae.es/es/MenuPpal/Asuntos/Sanciones+Internacionales
                  
               
                      
                  
                  
                     FRANCUSKA
                     http://www.diplomatie.gouv.fr/autorites-sanctions/
                  
               
                      
                  
                  
                     IRSKA
                     http://www.dfa.ie/un_eu_restrictive_measures_ireland/competent_authorities
                  
               
                      
                  
                  
                     ITALIJA
                     http://www.esteri.it/UE/deroghe.html
                  
               
                      
                  
                  
                     CIPAR
                     http://www.mfa.gov.cy/sanctions
                  
               
                      
                  
                  
                     LATVIJA
                     http://www.mfa.gov.lv/en/security/4539
                  
               
                      
                  
                  
                     LITVA
                     http://www.urm.lt
                  
               
                      
                  
                  
                     LUKSEMBURG
                     http://www.mae.lu/sanctions
                  
               
                      
                  
                  
                     MAĐARSKA
                     http://www.kulugyminiszterium.hu/kum/hu/bal/nemzetkozi_szankciok.htm
                  
               
                      
                  
                  
                     MALTA
                     http://www.doi.gov.mt/EN/bodies/boards/sanctions_monitoring.asp
                  
               
                      
                  
                  
                     NIZOZEMSKA
                     http://www.minbuza.nl/sancties
                  
               
                      
                  
                  
                     AUSTRIJA
                     http://www.bmeia.gv.at/view.php3?f_id=12750&LNG=en&version=
                  
               
                      
                  
                  
                     POLJSKA
                     http://www.msz.gov.pl
                  
               
                      
                  
                  
                     PORTUGAL
                     http://www.min-nestrangeiros.pt
                  
               
                      
                  
                  
                     RUMUNJSKA
                     http://www.mae.ro/index.php?unde=doc&id=32311&idlnk=1&cat=3
                  
               
                      
                  
                  
                     SLOVENIJA
                     http://www.mzz.gov.si/si/zunanja_politika/mednarodna_varnost/omejevalni_ukrepi/
                  
               
                      
                  
                  
                     SLOVAČKA
                     http://www.foreign.gov.sk
                  
               
                      
                  
                  
                     FINSKA
                     http://formin.finland.fi/kvyhteistyo/pakotteet
                  
               
                      
                  
                  
                     ŠVEDSKA
                     http://www.ud.se/sanktioner
                  
               
                      
                  
                  
                     UJEDINJENA KRALJEVINA
                     http://www.fco.gov.uk/competentauthorities
                  
               
            Adresa za slanje obavijesti Europskoj komisiji:
         
         
                     European Commission
                  
               
                     DG External Relations
                  
               
                     Directorate A. Crisis Platform and Policy Coordination in CFSP
                  
               
                     Unit A2. Crisis Management and Conflict Prevention
                  
               
                     CHAR 12/106
                  
               
                     B-1049 Bruxelles (Belgija)
                  
               
                     Elektronička pošta: relex-sanctions@ec.europa.eu
                  
               
                     Tel. (32 2) 295 55 85, 296 61 33
                  
               
                     Faks (32 2) 299 08 73”